120 Battements par minute

120 Battements par minute é un filme francés de 2017 dirixido por Robin Campillo e protagonizado por Nahuel Pérez Biscayart, Arnaud Valois e Adèle Haenel. O filme conta a hiatoria do activismo pola SIDA de ACT UP Paris na década de 1990 en Francia. Campillo e o coguionista Philippe Mangeot baseáronse nas súas experiencias persoais con ACT UP no desenvolvemento da historia.

Estreouse internacionalmente no Festival Internacional de Cinema de Cannes de 2017. En Cannes obtivo a aclamación da crítica e catro premios, incluíndo o Gran Premio. Foi escollido como candidato de Francia ó Óscar ó mellor filme internacional na 90ª edición dos premios, mais finalmente non foi nomeado.

 Sinopse 
A principios da década de 1990, un grupo de activistas pola SIDA asociados coa sección parisiense de ACT UP dedícase a realizar accións para loitar contra a epidemia da SIDA. Aínda que o goberno francés declaou a súa intención de apoiar os enfermos, a organización protesta en público pola súa inactividade, acusándoo de censurar e minimizar a loita contra a doenza. Cando a compañía farmacéutica Melton Pharm anuncia os seus plan de anunciar os resultados das súas investigacións nunha importante conferencia o ano seguinte, ACT UP invade as súas oficinas con sangue falso esixindo que os publique inmediatamente. Ao mesmo tempo, dentro da organización, os seus membros debaten as estratexias do grupo.

 Personaxes 

 Nahuel Pérez Biscayart como Sean Dalmazo
 Arnaud Valois como Nathan
 Adèle Haenel como Sophie
 Antoine Reinartz como Thibault
 Félix Maritaud como Max
 Médhi Touré como Germain
 Aloïse Sauvage como Eva
 Simon Bourgade como Luc
 Catherine Vinatier como Hélène
 Saadia Ben Taieb como nai de Sean
 Ariel Borenstein como Jérémie
 Théophile Ray como Marco
 Simon Guélat como Markus
 Jean-François Auguste como Fabien
 Coralie Russier como Muriel
 Samuel Churin como Gilberti (Melton Pharm)
 François Rabette como Michel Bernin

 Notas 

 Véxase tamén 

 Outros artigos 
 Filmes de Francia propostos ó Óscar ó mellor filme internacional
 Filmes propostos ó mellor filme internacional na 90ª edición dos Óscar
 Ligazóns externas 

 Ficha en RottenTomatoes 

Categoría:Filmes de 2017
Categoría:Filmes en lingua francesa
Categoría:Filmes de Francia
Categoría:Filmes dirixidos por Robin Campillo
Categoría:Filmes ambientados en París
Categoría:Filmes sobre VIH/SIDA
Categoría:Filmes sobre temática LGBT de Francia